মোঃ আলমগীর মিয়া, নবীগঞ্জ থেকে ॥ নবীগঞ্জের পূর্ব বড় ভাকের ইউনিয়নের চেয়ারম্যান মেহের আলী মালদারের বাড়ির একটি টিন সেডের বাংলো ঘর পুড়ে ছাই হয়েছে। প্রায় ২ লক্ষাধিক টাকার ক্ষয়ক্ষতি হয়েছে বলে প্রাথমিকভাবে ধারণা করা হচ্ছে। গতকাল সোমবার দুপুরে অগ্নিকান্ডের ঘটনাটি ঘটে। স্থানীয় সূত্রে জানা গেছে-ওই ঘরটি তালাবদ্ধ ছিল। হঠাৎ করে ঘরের ভেতরে থেকে আগুনের ধোয়া আসতে থেকে লোকজন চিৎকার শুরু করে। তখন আশপাশের লোকজন এস আগুন নিয়ন্ত্রনে আনার চেষ্টা করেন এবং নবীগঞ্জ ফায়ার ষ্টেশনে খবর দেন। খবর পেয়ে ফায়ার ষ্টেশনের ইনচার্জ আব্দুল আহাদের নতৃত্বে একদল দমকল বাহিনী ঘটনাস্থলে পৌছার আগেই স্থানীয় লোকজন আগুন নিয়ন্ত্রনে নিয়ে আসেন।